ఇంటర్‌ కనెక్టివిటీపై రోజువారీ నివేదికలు
ఆర్‌జియో ఛైర్మన్‌ ముఖేష్‌ అంబానీ
ముంబై, సెప్టెంబరు 3: టెలికాం సర్వీసు సంస్థల ఆపరేటర్లు ఇంటర్‌ కనెక్ట్‌ పాయింట్లు ఏర్పాటుచేసి జియో చందాదారుల నుంచి వారి కంపెనీల చందా దారులకు వాయిస్‌కాల్స్‌ నిరంతరాయంగా వెళ్ళేం దుకు సహకరించాలని ఆర్‌జియో ఛైర్మన్‌ ముఖేష్‌ అంబానీ సూచించారు. ఆపరేటర్‌ల వారీగా వైఫ ల్యాలను తమ వెబ్‌సైట్‌లో పొందుపరుస్తామని వివరించారు. అంతేకాకుండా సర్వీస్‌ ప్రొవై డర్లు మొబైల్‌ నంబరు పోర్టబలిటీ సౌకర్యం కూడా అందించాలని ఒక కంపెనీ నుంచి మరొక కంపెనీకి మారేందుకు అవకాశం ఇవ్వాలని కోరారు. అలాగే ప్రస్తుత టెలి ఫోన్‌ నంబరు నుంచి మరొక నెంబరుకు మారేందుకు కస్టమర్లకు స్వేఛ్ఛ ఉందన్నారు ఒకసారి ఆర్‌జియో తన సేవలను ప్రారం భించినట్లు టెలికాం డిపార్టుమెంట్‌, ట్రా§్‌ు కు నివేదించిన తర్వాత నిబంధనలు, లైసె న్సు నియమాల ప్రకారం అన్నీ అమలవుతా యని అన్నారు. అలాగే ఇతర కంపెనీలు కూడా తమవైపు నుంచి ఇంటర్‌ కనెక్టివిటీ సౌకర్యం అందించాలని కోరారు. జియో అవసరాలదృష్ట్యా సహకరించడంతోపాటు మొబైల్‌ నంబరు పోర్టబి లిటీ(ఎంఎన్‌పి)ని కూడాఏర్పాటుచేయాలని కోరారు. జియోసేవలు ప్రారంభించడం ద్వారా ప్రస్తుతం ఉన్న టెలికాం కంపెనీలు జియోకు సహకరింస్తా యన్న నమ్మకం వ్యక్తంచేశారు. పూర్తి పారదర్శకం గా కస్టమర్లే తమకు ముఖ్యం అన్న రీతిలో జియో సేవలందిస్తుందని, ప్రతి టెలికాం ఆపరేటర్లపరంగా కాల్స్‌ వైఫల్యం ఉంటే ఆపరేటర్ల వారీగా వెబ్‌సైట్‌ లో పొందుపరుస్తామని జియోడాట్‌కామ్‌లో ప్రతిరోజూ వీటిని అందుబాటులో ఉంచుతా మని కంపెనీ ప్రకటించింది. ఒక్క గతవారం లోనే తమ కస్టమర్లు 50 మిలియన్లకుపైగా కాల్‌ డ్రాప్స్‌ చవిచూసారని ముఖేష్‌ అంబానీ స్వయంగా వెల్లడించారు. ఇంటర్‌ కనెక్ట్‌ సౌకర్యం సక్రమంగా అందించకపోవడం వల్లనే ఈ విధంగా జరిగిందని అన్నారు. ఈ సమస్య అంతటికీ ప్రస్తుతం ఉన్న టెలికాం ఆపరేటరే కారణమని ఆపరే టర్లు ఈ నిబంధనలను దుర్వినియోగంచేస్తూ మార్కెట్‌ పవర్‌కోసం తాపత్రయపడుతున్నట్లు ఆర్‌జియో ప్రకటించింది. అసహజమైన అడ్డం కులు సృష్టిస్తూ జియోరాకను నియంత్రిస్తు న్నాయన్నారు. ఇలాంటి అడ్డంకులు జియో నెట్‌వర్క్‌ను ఏమాత్రం నిలువరించలేవని ముఖేష్‌ స్పష్టంచేశారు. అయితే తాత్కాలికంగా ఈ అడ్డంకులు జియో కస్టమర్లకు కొంతమేర అసహనం పెంచుతుందని, ఇతర నెట్‌వర్క్‌ ఆపరేటర్లకు చేసే సమయాల్లోనే ఈ సమస్యలు వస్తున్నట్లు ఆయన చెప్పారు. ఈనెల ఐదవ తేదీ నుంచి ఆర్‌జియో వాణిజ్యసేవలు ప్రారంభిస్తున్నట్లు ప్రకటించిన సంగతి తెలిసిందే.